User:ندیم سلطان پوری


 * حمدباری تعالی و تقدس*

تیرے آگے نہیں چلتی  کوئی طاقت یارب ذرے ذرے سے ہے ظاہـــــر تری قدرت یارب

بندے پر ہوتی ہے  جب  تیر ی عنایت یارب رات دن رہتا ہے   مصروف   عبادت  یارب

ڈوبتے اور نکلتے ہیں جو یہ  شمس  و قمر ہیں تری ذات کی  وحدت کی وضاحت یارب

تیری قدرت  کے نمو نے ہیں شجر اور حجر یہ جبل کرتے بیاں ہیں  تر ی  عظمت یارب

بحروبر دشت و جبل ارض و سما،شمس و قمر سبھی محکوم  ہیں ، تیری ہے حکومت یارب

انبیاء اور رسل سب   ہیں   وسیلہ  بیشک پوری کرتا ہے  تو  بندوں  کی ضروت یارب

بنیں اشجار    قلم  اور   سیا ہی  دریا پھر بھی ہوگی نہ مکمل  تری مدحت یارب

رکھتا ایمان و عقیدہ ہے  یہی عاصی ندؔیم تو جسے چاہے اسے بخش  دے جنت یارب